Yengil atletika. Suxrob Xo‘jayev Osiyo chempionatida bronza medalni qo‘lga kiritdi

Qatar poytaxti Doha shahrida o‘tkazilayotgan yengil atletika bo‘yicha Osiyo chemponati nihoyasiga yetdi.

24-aprel, chorshanba kuni bosqon uloqtirish bahslarida ishtirok etgan o‘zbekistonlik sportchi Suxrob Xo‘jayev 72,85 natijani qayd etib, bronza medalni qo‘lga kiritdi, deb xabar berdi Jismoniy tarbiya va sport vazirligi.
Eslatib o‘tamiz, mazkur musobaqada o‘zbekistonlik Ruslan Qurbonov (uch xatlab sakrash), Nadiya Dusanova (balandlikka sakrash), Yekaterina Voronina (yetti kurash) oltin medalni qolga kiritgan bo‘lsa, Svetlana Radzivil (balandlikka sakrash) bronza medaliga ega chiqqandi.
Shunday tariqa O‘zbekiston terma jamoasi yengil atletika bo‘yicha Osiyo chempionatini 3 ta oltin va 2 ta bronza medali bilan yakunladi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!